ประชาสัมพันธ์
องค์การบริหารส่วนตำบลคลองกระบือ  อำเภอปากพนัง  จังหวัดนครศรีธรรมราช
เรื่อง    การรับลงทะเบียนผู้มีสิทธิรับเงินสวัสดิการเบี้ยความพิการ ประจำปีงบประมาณ พ.ศ.2560
ตามที่กระทรวงมหาดไทยได้ให้องค์กรปกครองส่วนท้องถิ่นดำเนินการจัดให้มีการลงทะเบียนผู้มีสิทธิรับเงินเบี้ยความพิการรายใหม่ที่ยังไม่เคยลงทะเบียนมาก่อน ซึ่งมีคุณสมบัติและไม่มีลักษณะต้องห้ามตามข้อ 6 แห่งระเบียบกระทรวงมหาดไทยว่าด้วยหลักเกณฑ์การจ่ายเงินเบี้ยความพิการให้คนพิการฯ พ.ศ.2553 รวมทั้งคนพิการที่ย้ายภูมิลำเนาเข้ามาใหม่ ในพื้นที่องค์กรปกครองส่วนท้องถิ่น ซึ่งยังไม่ได้ขึ้นทะเบียน ตามข้อ 8 แห่งระเบียบกระทรวงมหาดไทยฯ พ.ศ.2553 โดยกำหนดลงทะเบียนภายในเดือนพฤศจิกายน 2558 เพื่อเป็นข้อมูลในการเตรียมของบประมาณในการดำเนินงานเรื่องเบี้ยความพิการ ประจำปีงบประมาณ พ.ศ.2560
คุณสมบัติ
1. มีสัญชาติไทย 

2. มีภูมิลำเนาอยู่ในเขตองค์การบริหารส่วนตำบลคลองกระบือตามทะเบียนบ้าน
3. มีบัตรประจำตัวคนพิการ 

4. ไม่เป็นบุคคลซึ่งอยู่ในความอุปการะของสถานสงเคราะห์ของรัฐ 
โดยยื่นคำขอขึ้นทะเบียน 
- ระหว่างวันที่  1-30 พฤศจิกายน 2558
- เวลา 8.30 น.- 16.30 น. ที่องค์การบริหารส่วนตำบลคลองกระบือ 
หลักฐานการขอลงทะเบียนด้วยตนเอง

1. สำเนาบัตรประจำตัวประชาชน (จำนวน  1  ฉบับ) 

2. สำเนาทะเบียนบ้าน  (จำนวน 1  ฉบับ) 

3. สำเนาบัตรประจำตัวคนพิการ (จำนวน  1  ฉบับ) 
4. สมุดบัญชีเงินฝากธนาคาร ธกส.พร้อมสำเนา (สำหรับกรณีผู้ขอรับเงินเบี้ยความพิการประสงค์ขอรับเงินเบี้ยความพิการผ่านธนาคาร)
กรณีมอบอำนาจให้ผู้อื่นดำเนินการแทน
1. สำเนาบัตรประจำตัวประชาชนผู้พิการ (จำนวน  1  ฉบับ) 

2. สำเนาทะเบียนบ้านผู้พิการ (จำนวน  1  ฉบับ) 

3. สำเนาบัตรประจำตัวคนพิการ (จำนวน  1  ฉบับ) 

4. สมุดบัญชีเงินฝากธนาคาร ธกส.พร้อมสำเนา (สำหรับกรณีผู้ขอรับเงินเบี้ยความพิการประสงค์ขอรับเงินเบี้ยความพิการผ่านธนาคาร)
5. หนังสือมอบอำนาจ ( ใช้แบบฟอร์มของเทศบาล เท่านั้น ) 

6. สำเนาบัตรประจำตัวประชาชนผู้รับมอบ (จำนวน  1  ฉบับ) 

